text: "Resum de literatura llatina" de Carles Riba
  "Resum de literatura llatina" de Carles Riba - 13.3.2015
  Presentació a Figueres, Girona i Barcelona
  Aquest darrers dies hem fet les presentacions de l'esperat llibre Resum de literatura llatina d'en Carles Riba, amb una antologia de textos a cura d'Eusebi Ayensa.
  Vàrem començar a casa nostre, el 17 de febrer, a la Biblioteca Fages de Climent de Figueres on la catedràtica de llatí jubilada Maria José Valeri, va fer una entusiasta i ben documentada explicació de la trajectòria com a llatinista de Riba i del gran treball d'Eusebi Ayensa en la confecció de l'antologia de textos.
  La setmana següent, el dia 26 va ser a la Casa de Cultura de Girona on la catedràtica de llatí jubilada Dolors Condom, va emocionar als nombrosos ex-alumnes seus, avui professors de llatí, amb una dissertació plena de saviesa sobre Riba i els textos compilats per Ayensa.
  Finalment el dia 5 de març la Reial Acadèmia de Bones Lletres ens va acollir en la seva magnífica seu. La presentació va anar a càrrec del professor i investigador del CISC Pedro Bádenas i del catedràtic de la UAB José Martínez Gázquez.